“Die minister sal in die loop van die maand voor die kommissie verskyn. Die datum vir sy verskyning moet nog bevestig word,” sê Sikhakhane.
Frank Chikane, voormalige direkteur-generaal (DG) in die presidensie, het Woensdag bevestig dat hy bereid is om voor die kommissie te verskyn. Chikane was een van 27 oud-DG’s wat in 2016 ’n brief aan die kabinet gestuur het waarin hulle ’n beroep doen vir ’n kommissie van ondersoek na staatskaping.
Dit kom nadat Themba Maseko, voormalige hoof van regeringskommunikasie en inligtingstelsels (GCIS), verlede week aan die kommissie gesê het hy glo dat daar ’n aantal staatsamptenare is wat bereid sou wees om die kommissie met inligting oor staatskaping te help.
“Ek staan by die gees waarin die brief geskryf is. Ons moedig direkteurs-generaal aan om met ’n morele ingesteldheid te dien en op te tree op die manier wat van staatsamptenare verwag word,” sê hy.
Op die aansoekvorm vir jou polis sal gevra word of jy ’n geskiedenis het van depressie, angs of ander geestesgesondheidsprobleme.